Γιάνα Φραντσίσκα Πολ

Η Γιάνα Φραντσίσκα Πολ (γερμ.: Jana Franziska Poll, 7 Μαΐου 1988, Μέπεν) είναι Γερμανίδα διεθνής αθλήτρια πετοσφαίρισης, η οποία αγωνίζεται με τη φανέλα της Αλιάντς Στουτγάρδης στο Πρωτάθλημα Γερμανίας ως ακραία.

 Η Γιάνα Φραντσίσκα Πολ γεννήθηκε το 1988 στο Μέπεν της Γερμανίας. Ξεκίνησε την ασχολία της με την πετοσφαίριση το 1997 σε ηλικία εννέα ετών, εγγραφόμενη στις ακαδημίες της Ουνιόν Μέπεν, ομάδα της γενέτειράς της. Το 2005 μεταπήδησε στην Ουνιόν Έμλιχαϊμ, που αγωνιζόταν στη 2ης κατηγορία της Γερμανίας. Στο Έμλιχαϊμ παρέμεινε για τρία χρόνια την ίια περίοδο ολοκλήρωσε τις σπουδές της ως νοσοκόμα. Το 2008 μεταγράφηκε στην Αλεμάνια Άαχεν, ομάδα 1ης κατηγορίας της Γερμανίας, μιας και στο Άαχεν βρήκε μια θέση ως εκπαιδευόμενη νοσοκόμα. Την περίοδο 2012-13, η Γιάνα Φραντσίσκα Πολ, αγωνίσηκε με τα χρώματα της Ρότε Ράμπεν του Βίλσμπιμπουργκ και το Καλοκαίρι του 2013 έκανε το μεγάλο άλμα για την επί τρία συνεχή έτη πρωταθλήτρια Γερμανίας Σ.Κ. Σβέριν. Όμως έχει την ατυχία να πετύχει την Σβερίν στην πτώση της και στην άνοδο της Δρέσδης. Έτσι δεν καταφέρνει να κατακτήσει κάποιο τίτλο στα δύο χρόνια που έμεινε στην ομάδα, και το 2015 ταξιεύει για τη Φίσμπεκ Αμβούργου. Το Καλοκαίρι του 2016 η Πολ ξενιτεύεται για πρώτη φορά, ερχόμενη στην Ελλάδα για λογαριασμό του πολυνίκη Παναθηναϊκού Α.Ο., όπου παραμένει για ένα χρόνο. Μετά τη λήξη του συμβολαίου της το 2017, κάνει ένα άλλο μεγάλο άλμα προς τον Ολυμπιακό Πειραιώς, που κυριαρχεί τα τελευταία χρόνια στην Ελλάδα και προσπαθεί να καθιερωθεί και στην Ευρώπη στο χώρο της γυναικείας πετοσφαίρισης. Στην ομάδα του Πειραιά η Πολ συναντά τη συμπαίκτριά της στη Σ.Κ. Σβερίν και στην Εθνική Γερμανίας Σάσκια Χίπε.Με τον Ολυμπιακό η Πολ κατακτά τους πρώτους τίτλους στην καριέρα της· αρχικά το Κύπελλο Ελλάδας 2018 και τον Απρίλιο του ίδιου έτους το Ευρωπαϊκό Κύπελλο Θριάμβου (Τσάλεντζ Καπ), πρώτου ευρωπαϊκού τίτλου για την ελληνική γυναικεία πετοσφαίριση. Η συμβολή της στην μεγαλειώδη επιτυχία της πειραιώτικης ομάδας φαίνεται και από την κατάκτηση της δεύτερης θέσης τόσο στους συνολικούς πόντους με 149, όσο και στους πόντους από επίθεση με 119 στη συνολική διοργάνωση, και στις δύο περιπτώσεις πίσω από τη συμπατριώτισσα και συμπαίκτριά της Σάσκια Χίπε που είχε 207 και 173 αντίστοιχα. Οι τίτλοι της Πολ στην Ελλάδα ολοκληρώνονται με το Πρωτάθλημα 2017-18, το οποίο η ομάδα του Ολυμπιακού το κατέκτησε αήττητη, αφού οικογενειακοί λόγοι την ανάγκασαν να επιστρέψει στη Γερμανία. Έτσι αποδέχτηκε την πρόσκληση του Έλληνα προπονητή της Αλιάντς Στουτγάρδης και πρώην ερυθρόλευκου πετοσφαιριστή Γιάννη Αθανασόπουλου, που από καιρό την ήθελε στην ομάδα του, και εντάχθηκε στο δυναμικό της γερμανικής ομάδας. Το 2013 και ενώ είχε ήδη είχε αρκετές συμμετοχές με τις μικρότερες εθνικές ομάδες, καλείται στην Εθνική Γυναικών της Γερμανίας, με την οποία συμμετέχει στους προκριματικούς τις Ευρωπαϊκής Λίγκας της ίδιας χρονιάς και στους τελικούς του Πανευρωπαϊκού του 2013, που διεξήχθη στη Γερμανία και Ελβετία, όπου κατακτά το Ασημένιο Μετάλλιο. Οι επιτυχίες με την Εθνική Ομάδα της πατρίδας της συνεχίζονται, καθώς το 2014 η Γερμανία καταλαμβάνει τη 2η θέση στην Ευρωπαϊκή Λίγκα και το 2017 προκρίνεται για τους τελικούς του Παγκοσμίου Πρωταθλήματος 2018.Η Πολ είχε 60 συμμετοχές μεχρι τον Ιούνιο του 2018 με το αντιπροσωπευτικό συγκρότημα της χώρας της. 2η θεση: Ευρωπαϊκό Πρωτάθλημα: 2013 2η θεση: Ευρωπαϊκή Λίγκα: 2014 Ευρωπαϊκό Κύπελλο Θριάμβου (Τσάλεντζ Καπ) 1η θέση: 2018 (Ολυμπιακός Πειραιώς) 1 Πρωτάθλημα Ελλάδας 2017-18 (Ολυμπιακός Πειραιώς) 3η θέση: Πρωτάθλημα Γερμανίας 2012-13 (Ρότε Ράμπεν Βίλσμπιμπουργκ) 3η θέση: Πρωτάθλημα Γερμανίας 2014-15 (Σ.Κ. Σβερίν) 3η θέση: Πρωτάθλημα Ελλάδας 2016-17 (Παναθηναϊκός Α.Ο.) 1 Κύπελλο Ελλάδας 2018 (Ολυμπιακός Πειραιώς) Γιάννα Φραντσίσκα Πολ - Εθνική Γερμανίας worldgrandprix.2017.fivb.com Γιάννα Φραντσίσκα Πολ - Βιογραφικά στοιχεία www.volleyball-team-hamburg.de (Γερμανικά) Εθνική Γερμανίας 2018 Αρχειοθετήθηκε 2019-01-11 στο Wayback Machine. www.cev.eu Γιάννα Φραντσίσκα Πολ - Στοιχεία www.cev.eu